ଅନୁ ଆଗା  (ଜନ୍ମ ୩ ଅଗଷ୍ଟ ୧୯୪୨) ଜଣେ ଭାରତୀୟ କୋଟିପତି ବ୍ୟବସାୟୀ ତଥା ସାମାଜିକ କାର୍ଯ୍ୟକର୍ତ୍ତା, ଯିଏ ୧୯୯୬ରୁ ୨୦୦୪ ପର୍ଯ୍ୟନ୍ତ ଚେୟାରମ୍ୟାନ ଭାବରେ ଶକ୍ତି ଏବଂ ପରିବେଶ ଇଞ୍ଜିନିୟରିଂ ବ୍ୟବସାୟ ଥର୍ମାକ୍ସର ନେତୃତ୍ୱ ନେଇଥିଲେ  । ସେ ଆଠ ଜଣ ଧନୀ ଭାରତୀୟ ମହିଳାଙ୍କ ମଧ୍ୟରୁ ଜଣେ ଥିଲେ ଏବଂ ୨୦୦୭ ମସିହାରେ ଫୋର୍ବସ ପତ୍ରିକାରେ ତାଙ୍କର ସମ୍ପତ୍ତି ମୂଲ୍ୟ ଅନୁଯାୟୀ ସେ ୪୦ ଜଣ ଧନୀ ଭାରତୀୟଙ୍କ ମଧ୍ୟରେ ଜଣେ ଥିଲେ । ତାଙ୍କୁ ର ସର୍ବ ମହିଳା  "ୱିଙ୍ଗ ଅଲ ଲେଡିଜ ଲିଗ" ଦ୍ୱାରା ମୁମ୍ବାଇ ଓମେନ ଅଫ ଦି ଇୟର ଆଚିଭର୍ସ ପୁରସ୍କାର ପ୍ରଦାନ କରାଯାଇଥିଲା । ଥର୍ମାକ୍ସରୁ ଅବସର ନେବା ପରେ ସେ ସାମାଜିକ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୨୦୧୦ ମସିହାରେ ତାଙ୍କୁ ଭାରତ ସରକାରଙ୍କଦ୍ୱାରା ସାମାଜିକ କାର୍ଯ୍ୟ ପାଇଁ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ସେ ବର୍ତ୍ତମାନ ଟିଚ ଫର ଇଣ୍ଡିଆର ଚେୟାରମ୍ୟାନ ଅଛନ୍ତି । ସେ ୨୬ ଏପ୍ରିଲ ୨୦୧୨ ମସିହାରେ ରାଷ୍ଟ୍ରପତି ପ୍ରତିଭା ପାଟିଲଙ୍କଦ୍ୱାରା ଭାରତୀୟ ସଂସଦ ଗୃହ ରାଜ୍ୟସଭାକୁ ମନୋନୀତ ହୋଇଥିଲେ । ପ୍ରାଥମିକ ଜୀବନ ଏବଂ ଶିକ୍ଷା ଅନୁ ଆଗା ୩ ଅଗଷ୍ଟ ୧୯୪୨ ମସିହାରେ ବମ୍ବେରେ ଏକ ଉଚ୍ଚ ମଧ୍ୟବିତ୍ତ ପାର୍ସୀ ଜୋରୋଷ୍ଟ୍ରିଆନ ପରିବାରରେ ଜନ୍ମଗ୍ରହଣ କରିଥିଲେ । ସେ ମୁମ୍ବାଇର ସେଣ୍ଟ ଜାଭିୟର କଲେଜରୁ ଅର୍ଥନୀତିରେ ବିଏ, ମୁମ୍ବାଇର ଟାଟା ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସ  ରୁ ମେଡିକାଲ ଏବଂ ସାଇକ୍ରେଟ୍ରିକ ସୋସିଆଲ ୱାର୍କରେ ମାଷ୍ଟର ହାସଲ କରିଛନ୍ତି । ସେ ଜଣେ ଫୁଲବ୍ରାଇଟ ସ୍କୋଲାର ଥିଲେ ଏବଂ ଆମେରିକାରେ ଚାରିମାସ ଅଧ୍ୟୟନ କରିଥିଲେ । ବୃତ୍ତି ଅନୁ ୧୯୮୫ ମସିହାରେ ଥର୍ମାକ୍ସରେ ନିଜର କ୍ୟାରିଅର ଆରମ୍ଭ କରିଥିଲେ ଏବଂ ପରେ ୧୯୯୧ରୁ ୧୯୯୬ ମସିହା ପର୍ଯ୍ୟନ୍ତ ଏହାର ମାନବ ସମ୍ବଳ ବିଭାଗର ନେତୃତ୍ୱ ନେଇଥିଲେ । ଅନୁ କମ୍ପାନୀର ନିର୍ଦ୍ଦେଶକ ବୋର୍ଡରେ ରହି ସାମାଜିକ କାର୍ଯ୍ୟରେ ଜଡିତ ଅଛନ୍ତି । ରାଜ୍ୟସଭାରେ ସାଂସଦ ଭାବରେ ସେ ନିମ୍ନଲିଖିତ କମିଟିରେ କାର୍ଯ୍ୟ କରିଥିଲେ ସଦସ୍ୟ, କମିଟି, ଜନ ଅଭିଯୋଗ, ଆଇନ ଏବଂ ନ୍ୟାୟ  (ମେ ୨୦୧୨ - ମେ ୨୦୧୪) ଏବଂ  (ସେପ୍ଟେମ୍ବର ୨୦୧୪ - ବର୍ତ୍ତମାନ) ସଦସ୍ୟ, ପିଲାମାନଙ୍କ ଉପରେ ସଂସଦୀୟ ଫୋରମ୍  (ଅଗଷ୍ଟ ୨୦୧୨ - ମେ ୨୦୧୪) ସଦସ୍ୟ, ମହିଳା ସଶକ୍ତିକରଣ କମିଟି  (ସେପ୍ଟେମ୍ବର ୨୦୧୨ - ସେପ୍ଟେମ୍ବର ୨୦୧୩) ସଦସ୍ୟ, ବାଣିଜ୍ୟ କମିଟି  (ଅଗଷ୍ଟ - ଡିସେମ୍ବର ୨୦୧୨) ପୁରସ୍କାର ମୁମ୍ବାଇ ମହିଳା ଦଶାବ୍ଦୀ ଆଚିଭର୍ସ ପୁରସ୍କାର  ।  'ପାୱାର ବ୍ରାଣ୍ଡ: ଭାରତୀୟ ନେତୃତ୍ୱ ଏବଂ ଚାଣକ୍ୟ ପାଇଁ ଭାରତ ମାନବତା ବିକାଶ ପୁରସ୍କର   - ସଂସ୍କରଣ ୨୦୧୯'  । ୨୦୧୦ ମସିହାରେ ପଦ୍ମଶ୍ରୀ ପୁରସ୍କାର । ୨୦୧୫ ମସିହାରେ ର ଗ୍ରୁପ୍, ପୁଣେଦ୍ୱାରା ଆଜୀବନ ସଫଳତା ପୁରସ୍କାର ।